Soldații britanici demiși din funcție pentru că sunt homosexuali își vor recupera medaliile.
Până în anii 2000, bărbaților homosexuali și femeilor lesbiene li se interzicea să lucreze în armata britanică. Unii soldați au fost condamnați la câteva luni de închisoare din cauza orientării lor sexuale. Johnny Mercer, ministrul veteranilor, susține că anunțul "abordează o nedreptate istorică".
Mii de militari britanici care au fost concediați pentru că erau homosexuali își vor recupera medaliile pierdute după ce au fost expulzați din forțele armate, scrie Daily Mail. Militanții pentru drepturile homosexualilor au salutat această mișcare ca fiind "primul pas într-o călătorie" în care mai sunt probleme ca obținerea cazierului judiciar și pierderea dreptului la pensie.Bărbaților homosexuali și femeilor lesbiene li s-a interzis să lucreze în armata britanică până în anul 2000. În jur de 200 de soldați au fost dați afară în fiecare an din cauza orientării lor sexuale și li s-au retras frecvent medaliile de serviciu.În unele cazuri, medaliile erau smulse de pe uniforma soldaților în sala de judecată, după ce erau condamnați de Curtea Marțială.De multe ori, cei găsiți "vinovați că sunt homosexuali" erau condamnați la închisoare pentru câteva luni.Johnny Mercer, ministrul veteranilor, susține că anunțul "abordează o nedreptate istorică".